JohanHeinsen/ENO huggingface dataset:
Ribe Stifts Adresseaviser, 1846-10-23
Under 13. Octbr. er udkommet følgende Patent: Vi Christian den Ottende, af Guds Naade Konge til Danmark a. a. gjøre vitterligt: Efterat den af Vor troe Provindsialstænder-Forsamling for Hertugdømmet Slesvig over det provisorisk udgivne Patent, af 29. Marts 1844, angaaende Brugen af det danske Sprog i den Slesvigske Stænderforsamling, afgivne Betænkning er bleven Os allerunderdanigst foredragen, have Vi fundet for godt allernaadigst at beslutte, at de deri indeholdte Bestemmelser ogsaa fremdeles skulle komme til Anvendelse. Thi byde og befale Vi som følger: § 1. De Medlemmer af den Slesvigske Provindsialstænderforsamling, som ikke tiltroe sig at være det tydske Sprog tilstrækkelig mægtige, for at kunne betjene sig deraf ved deres Foredrag i Forsamlingen, og som af denne Grund ved deres Foredrag i Forsamlingen ville bruge det danske Sprog, have strax i den første Session, efterat Forsamlingen af VorKommissarius er erklæret at være aabnet, eller, saafremt de først senere indtræde i Forsamlingen, i den første Session, som de bivaane, forinden der gaaes over til Dagsordenen, at tilkjendegive Forsamlingen deres Hensigt, at ville betjene sig af det danske Sprog ved deres Foredrag. De i saa Henseende afgivne Erklæringer, angaaende hvilke ingen Forhandling maa finde Sted, blive at tage til Protocollen. Med Hensyn til de i Aabningsmødet afgivne Erklæringer skeer dette ved et Medlem af Forsamlingen, som hertil udnævnes af Vor Commissarius. § 2. De Foredrag, som ifølge de i Overeensstemmelse med foranstaaende Forskrift afgivne Erklæringer, af Medlemmer af Forsamlingen, under Sammes Forhandlinger, holdes i det danske Sprog, blive i det tydske Sprog at tage til Protocollen, og med Hensyn hertil skulle de Hjælpesecretairer ved Protocolførelsen, som i Overeensstemmelse med Patentet af 20. August 1841 af Os allernaadigst udnævnes, være saavel det danske som det tydske Sprog fuldkommen mægtige. § 3. Naar Medlemmer af Forsamlingen, som ved deres Foredrag bruge det danske Sprog, ville stille Andragender, som i Overeensstemmelse med Forretningsordenen skulle indleveres skriftlig, og disse Andragender af dem ere forfattede i det danske Sprog, saa have de ved en af Hjælpesecretairerne at lade samme oversætte i det tydske Sprog, og tilligemed det af dem forfattede Andragende at indlevere Oversættelsen til Præsidiet, hvilken sidste bliver at benytte ved Forhandlingen i Forsamlingen.
Ribe Stifts Adresseaviser, 1846-10-23
J Berl. Tid. læses følgende Plakat, ang. Vardes Oprettelse til fuldstændigt Toldsted, dat. d. 10. Oft. 1846. Paa Collegiets allerunderdanigste Forestilling har det behaget Hs. Maj. Kongen under 22 Sept. d. A. allernaadigst at bifalde, at Varde som Hoved toldsted for det i Placaten af 15. Decbr. 1842 Nr. 1 betegnede Tolddistrict, tillægges fuldstændig Toldsted, ret ogsaa for de i bemeldte Placat undtagne Tilfælde, i hvilke Klarering af Skibe og Varer hidtil skulde skee i Hjerting, dog saaledes, at Hjerting, foruden at være Jnqvirerings- og Forseglingsted for Skibe, som ere bestemte til eller komme fra Varde, vedbliver som Toldoppebørselsted. Jdet Collegiet ifølge allerh. Bemyndigelse bringer Foranstaaende til almindel. Kundskab, tilføies, at, som en Følge af allerhøistbemeldte Resolution, komme de i Forordningen af 1. Februar 1797 § 139 og Placaten af 16. Septbr. 1826 til denne § indeholdte almindelige Forskrifter, om Skibes Forpligtelse til at lægge an ved Jnqvirerings- og Forseglingsposter, til Anvendelse hvad Jnd- og Ud seilingen forbi Hjerting angaaer. Denne Placat træder strax i Kraft.
Ribe Stifts Adresseaviser, 1846-10-23
Hs. Maj. Kongen agtede i Onsdags at begive sig til Roeskilde, for at tage Christian den Fjerdes Capel i Domkirken i Øiesyn, da Thorvaldsens Statue af denne Konge i Bronce nu der er opstillet. Fra Roeskilde agtede Allerhøistsamme at begive sig til Jægerspriis, for der at opholde sig i nogle Dage. (B. T.)
Ribe Stifts Adresseaviser, 1846-10-23
Atter er en af Møllerne paa Volden og Kbhavn afbrændt og denne Gang den ved Vesterport, som afbrændte for et Par Aar siden og først blev færdig ifjor. Jlden udbrød Kl. 41, selve Møllen og en Deel af Tagværket paa Bygningerne afbrændte. Kl. 6 1/2 afkimedes der. (B. T.)
Ribe Stifts Adresseaviser, 1846-10-23
Eieren af Alleenberg, Hr. Chr. Kehlet, er i Søndags Morges afgaaet ved Døden 65 Aar gammel. Han udmærkede sig ved en mageløs Driftighed og Udholdenhed i forskjellige Retninger, og var et Beviis paa, hvad en enkelt Mand formaaer at udrette, uden at behøve at tye til Actieselskaber.
Ribe Stifts Adresseaviser, 1846-10-23
Fra Kjøbenhavn skrives i Ove Th. Avis. Den slesvig-holsteenske Presse er meget vred paa den Berl. Tidende for en Artikel: "den tydske Presse. Hamb. Correspd. mener, at Berlingske har lært sit Sprog paa Gaden (vi mene, at den har lært det ved formeget at studere de slesvigholsteenske Bladet; Hamb.
Ribe Stifts Adresseaviser, 1846-10-23
Neue Zeitung mener, at man først af en sildigere Fremtid kan haabe, at det danske Folk vil tilegne sig Levemaade og Cultur, osv. Hvis "Neue 3. ved denne Levemaade og Cultur forstaaer Frækhed til at lyve en anden Nation Hæder og Ære fra, saa ville vi ikke alene haabe, men vi nære den trøstige Forviisning om, at det danske Folk aldrig vil tilegne sig en saadan Fræked. Og hvad har da den Berl. Tid. sagt, som har kunnet gjøre Slesvigholstenernes trofaste Haandlangere, de hamborgske Blade saa iltre? Den har sagt, at den tydske Presse har betjent sig af lave og foragtelige Midler mod den danske Nation, den har kaldt dens Opdigtelser, navnlig en i sidste Augsb. allg. Zeit., at der skulde være anlagt danske Skoler for Tydske i Hertugdømmet Slesvig, for lumpne Bagvaskelser. Mene Hamborgerne, at det virkelig er sandt, saa maae det jo være en let Sag for dem at bevise det, at nævne de Steder, hvor det er skeet; kan de ikke det saa maae de erkjende, at det er en Opdigtelse, en samvittighedsløs Opdigtelse, der kun er skeet i den lave Hensigt, at nedsætte det danske Folk, og at ophidse den tydske Nation imod det. Foren saadan Fremgangsmaade kjende vi ingen anden adæqvat Benævnelse end "lumpen Bagvaskelse, Men det er saameget mærkværdigere, at Neue Zeit. sætter sig paa den høie Hest, da den i det selvsamme Nr., hvor den drager saa heftigt tilfelts mod B. T., paus Schleswig=Holstein, rigtignok efter Köln. 3, men den gjør Ordene til sine) giver et Referat af Comittee-Betænkningen i den roeskildske Stænderforsamling, angaaende den danske Nationalitets-Sag i Hertugdømmet Slesvig, hvori det blandt andet hedder, at Comiteen har andraget paa, at der overalt (i begge Hertugdømmer?) skal ansættes dansksindede og danskedannede Skolelærere. Dette kan give et lidet Begreb, om, med hvilken Sanddruhed de tydske Blade, eller rettere deres slesvigholst. Correspondenter referere danske Anliggender. Dette Referat vil nu spadsere alle tydske Blade rundt; man vil der finde en ny Bekræftelse paa Gewaltstreiche von Sei ten der Dännen, paa gewaltsamme Unterdruckung, der dentschen Nationalitet ofve, dog er det en aabenbar Forfalskning af Comitteeberetningen, da i den kun omtales det dansketalende Slesvig, og Comitteen overhovedet slet ikke har gjort nogen bestemt Jndstilling, men kun anbefalet det danske Sprog i Hertugdømmet Slesvig til at beskjærmes og opretholdes af Hs. Maj. ved alle de Foranstaltninger, som i dette Øiemed retfærdigen og billigen kunde træffes. Længere hen i samme Artikel forglemmer N. 3 sin Levemaade og Cultur i den Grad, at den kalder Comiteens d. v. s. fem af Nationens respectableste Mænds Beklagelse over den danske Nationalitets Undertrykkelse i Slesvig for eine reine Verlaumdunge, Fyrtaarnet paa Øen Amrum med sin fjerntlysende Flamme skal oprettes til næstkommende Foraar. Hs. Majestæt skal ogsaa efter Forlydende have bevilget 3,600 Rbd. til Udbedring af det derværende farlige Dynebrud. (Flp.)
Ribe Stifts Adresseaviser, 1846-10-23
Ved den i Mandags i Kbhavn offentlig foretagne Trækning af det 99. Classelotteries 6. Classe, ere de større Gevinster faldne saaledes: 1 Gev paa 50,000 Rbd. paa Amb. 16212; 1 paa 15,000 Rbd. paa 91-125, 1 paa 10,000 Rbd. paa 52392; 2 paa 5,000 Rbd. paa 68355 og 3201; 3 paa 4,000 Rbd. paa 36-162, 2117 og 14363, 4 paa 2,000 Rbd. paa 26355, 69-209, 81-125 og 90-117, 1 Præmie og 20 Gev. paa 1,000 Rbd. paa Amberne: 49336, 48392, 49355, 65. 44363, 68363 (Præmie). - De udkomne Bagtal ere: 117. 125. 162. 168. 175. 189. 201.
Ribe Stifts Adresseaviser, 1846-10-23
Udnævnelser og Entledigelser. Under 10. de er Cand. theol. C. A. Bilzing beskikket til personel Capellan hos Sognepræsten for Agrie og Egens Menigheder i Aarhuus Stift. Under 12. ds. er Sognepræst for St. Peders Menighed i Slagelse, H. Bastholm, Ridder af Dannebrogen og Dannebrogsmand, entlediget i Naade og med Pension, samt hidtilværende personel Capellan paa eget An- og Tilsvar for fornævnte Menighed og Hospital, C. H. B. Benzon, beskikket til Sognepræst for samme. Under 16. ds. er beskikket: Sognepræst for Værsløv og Jordløse Menigheder i Sjælland, J. Sidenius, til Sognepræst for Gudbjerg Menighed i Fyen, const. Lærer ved Kolding lærde Skole, Cand. theol. A. A. G. Müller og const. Lærer ved Sorø Akademies Skole, Cand. theol. C. W. Thomsen, til Adjuncter resp. ved Kolding lærde Skole og Sorø Akademies Skole. Under f. D. er i Naade og med Vartpenge entlediget Adjunct ved Kolding lærde Skole, C. F. Christens. (B. T.)
Ribe Stifts Adresseaviser, 1846-10-23
Ledige Embeder. En Oppebørselscontrolleurpost i Hjerting, Gage 500 Rbd., foruden Procent Andeel c. 60 Rbd. aarlig. Caution i anordningsmæssige Effecter 600 Rbd.
Ribe Stifts Adresseaviser, 1846-10-23
Ved Nakskov Told- og Consumtionssted er en Underbetjentspost ledig, hvortil er henlagt en aarlig Gage af 2400 Rbd. foruden Procentandeel, der i forrige Aar har udgjort 5 Rbd. Denne Post kan ansøges af dertil qvatificerede Underofficerer. (B. T.)
Ribe Stifts Adresseaviser, 1846-10-23
Døde. Kjøbenhavn: Consistorialraad J. C. Wegener; Enkemad. G. Faber f. Mathiesen, 63 A.; Mad. J. Sørensen, f. Jørgensen, 56 A.; Peter C. Petersen, 70 A.; Skibskapit. D. B. Voss, 35 A.; Oberstlieutenant F. F. Nørager, Rid. af D., 70 A. Bernstorff, Slotsgartner J. T. Liep, 40 A. Helsingør. Carl H. Johnsen, 28 A. Nestved; Mad. D. M. Nielsen f. Bruun, 33 A. Farbo Kro pr. Holbek. Ane D. Holm f. Møller, 78 A. Maribo. Mad. J. Sidenius f. Bredenberg, 73 A. Kjerteminde. Enkemad. S. Gommesen, f. Kjærbye, 73 A. Aalborg, Kjøbmand J. B. Herskind, 49 A.; Værtshuusholder P. C. Sjørup, 71 A.; Mad. N. H. From f. Nielsen, 24 A. Aarhuus: Jfr. S. A. Piil, 36 A. Wadsholt: Wolrath Bredstrup, 74 A. Rye: Jfr. C. J. Bendsen, 72 A. Ringkjøbing, Kjøbmand og Borgerrepræsentant J. Rindom, 50 A. Hobro. Helene Høyer, 16. A.
Ribe Stifts Adresseaviser, 1846-10-23
Kjøbenhavns Børs-Kours, den 20. October. Hamborger Banco a vista 196 1/4 pCt. Bank-Disconto 4 pCt. Disconto paa Vexler paa Hamborg 6 pCt. 4 pCt. Kongl. Obligationer 102 1/4 a 103 Rbd. - Nationalbankactier 174 a 174 1/2 Rbd.
Ribe Stifts Adresseaviser, 1846-10-23
Hamborgs Børs-Kours den 20. October. Slesvig=Holst. Species 1 3/4 pCt. Avance mod Banco. Dansk grov Kour. 22 1/5, Skillings=Stkr. 24 1/4 a 25. pCt. slettere end Banco. - Louisd. og Frd. 13. Mk. 10 s.; Slesvig=Holst. Species a 60 sk. Kr. 3, Nye 2/3 a 31 s. 1243, Preussiske Dalere a 40 sk. 125 Mark Kour. for 100 Mk. Bco.
Ribe Stifts Adresseaviser, 1846-10-23
Ved Tallottoriets 1462. Trækning i Altona udkom: No. 38. 18. 9. 27. 65.
Ribe Stifts Adresseaviser, 1846-10-23
Ribe. 20de S. efter Trinit d. 25. Octbr. prædiker i Domkirken til Høimesse Hr. Stiftsprovst Dangaard. Bibellæsning holdes af Hr. Pastor Pontoppidan Kl. 2. - J St. Cathrine Kirke prædiker Hr. Pastor de Thurah.
Ribe Stifts Adresseaviser, 1846-10-23
Bekjendtgjørelser. At det har behaget Forsynet, ved en blid og rolig Død, efter forudgangne lange Lidelser, idag at bortkalde vores os uforglemmelige Fader, Peter Momsen, til et bedre Liv, saadant bekjendtgjøres herved sørgeligst for Familie og Venner. Al Condolence frabedes. Ribe den 20. October 1846. J. R. Momsen. J. F. Momsen.
Ribe Stifts Adresseaviser, 1846-10-23
Hos Termansen faaes: Øvelsebog for Skoleungdommen, af N. Thornum, i Papirbind 6 ls., og 2de (i Sommerens Løb tilsammen udgivne) Ark Følgeblade, hvorved Lærerens Arbeide betydeligen lettes, heftede 3 ls.
Ribe Stifts Adresseaviser, 1846-10-23
Nye Bøger, som faaes hos Termansen. Skildringer af den nyeste Tids Historie af Rohmann. 1 D. 45 ls. - Nye og sikkre Kiendetegn paa at vælge de bedste Malkekøer, m. 75 Afb. 2det Oplag. Hinsidan Sundet. Danske epistlar af Orvar Odd. 1, 2 Deel. 1 Rd. 2 ls. Jntriegerne. Vaudeville af Hostrup. 13 ls. - De Troendes aandelige Skatkammer. Af Statius. 3 H. 5 enh. Bibliothek for de interessante Retstilfælde. 1 H. 12 ls. – Psalme=Nyn og Søndags-Riim af Berg, Præst i Visbye, 13 ls. - En Læges Mindeskrifter af Dumas. 1 D. 19 1s. - Diævelens Memoirer af Soulie. 1 D. 25 ls. Endeel nye Musikalier for Pianoforte og Guitarre. Jgien kan faaes: Gubitz's Volkskalender 1847. 20 ls. - Frøllunds Huuskalender med Præmieseddet. 6 ls. Trydes som Prædikener. 13 ls.
Ribe Stifts Adresseaviser, 1846-10-23
Følgende nye Bøger faaes hos Andersen Ribe: Diævelens Memoirer af Fr. Soulie. 1 D. 25 ls. En Læges Mindeskrifter ved Alex. Dumas. 1 D. 19 ls. Charikles, en Fortælling og Skildring af Privatlivet i Grækenland &c. W. A. Bekker. 25 ls. - Thiers Consulatets og Keiserdømmets Historie. 39 Levering. 5 ls.
Ribe Stifts Adresseaviser, 1846-10-23
Skildringer af den nyere Tids Historie fra Julirevolutionens Udbrud 1830 af Rohmann. 1 D. 45 ls. - For Literatur og Kritik, udg. af Fyens Stifts literære Selskab, redig, af Helweg. IIII. 3 H. 15 ls. - Petition an Se. Majestat den Köng von einer Anzahl Eingesessenen des HerzogthumsSchleswig. 4 s. - Nye og sikkre Kiendetegn paa at vælge de bedste Malkekøer (med 25 Afbildninger) af G. Michelsen. 2det Opl. med Fortale af Dr. With. 30 ls.
Ribe Stifts Adresseaviser, 1846-10-23
Nye Musikalier: Rondo alle Pollacca pour le Pianoforte pr. Zeuthen. 30 ls.
Ribe Stifts Adresseaviser, 1846-10-23
Philomele Nr. 2. Samling af yndede Sange med Guitar-Accompagnement. 8 ls. - Sovedrikken med Musik af C. F. Weyse. Nr. 40. 7 1s. - To Romancer af Joseph og hans Brødre af Mehul. 8 ls. - Kjøbenhavns Sommer Tivoli Nr. 5 (Josephine=Polka) af Lencke. 8 ls. Kakkelovne. af diverse Størrelser, faaes billig hos N. P. Stantenmacher i Varde.
Ribe Stifts Adresseaviser, 1846-10-23
Roeolie, raffineret ditto, samt klar Tran faaes hos Stantenmacher. 468 Rbd. r. S. af Varde Hospitals Midler kan i næstkommende 11. December Termin imod lovbefalet Sikkerhed erholdes tillaans, naar man derom henvender sig til undertegnede Hospitalsforstander. Hansen. Varde. d. 20. Octbr. 1846.
Ribe Stifts Adresseaviser, 1846-10-23
Efter Vedkommendes Reqvisition grundet paa Dom og Udlæg pliver følgende Kjøbmand F. L. Qvist tilhørende faste Eiendomme: 1. Gaarden Nr. 4 Litr. 8 paa Veile Byes Nørregade med Grund og Gaardsplads, fortrinlig beliggende for Kjøbmandshandel. Bygningerne bestaae af et Forhuus 11 Fag 1 Etage med 3 Fag Qvist, Grundmuur indrettet til Beboelse og Handelsboutik, og et Side- og Baghuus 13 Fag, 1 Etage Egebindingsværk indrettet til Stald og Pakleilighed. Et til Gaarden hørende Pakhuus beliggende paa den anden Side Mølleaaen, 15 Fag Bindingsværk 2 Etager, indrettet til Pakleilighed, Stald, Kornlofter og Brænderieleilighed med fuldstændige Brænderieredskaber, navnlig Brændeviinskjedel med Hat, Bryggerkjedel, Mæskevarmer, Svaletønde og 4 Mæskekar. Til Huset hører en betydelig Gaardsplads med Hauge og bag denne en Englod. 3. En Søndermarkslod 53,279 Alen med Hartkorn gl. Matricul 2 Fkr., enh. Alb. stillet til Bortsalg ved 3 Auctioner som afholdes: Torsdagen den 19. November den 3. December. næstkommende og Løverdagen den 19. Trykt i Ribe hos Chr. sal. Hyphoff. hver Dags Formiddag Kl. 11, de trende første paa Raadstuen, og den sidste i selve Gaarden. Eiendommen opraabes deels separat deels samlet. Lysthavende indbydes. Denne Bekjendtgjørelse tjener tillige til alle Vedkommendes Efterretning i Henhold til Pl. 22 April 1817. Byfogedcontoiret i Veile, den 16 October 1816. Hersleb.
Ribe Stifts Adresseaviser, 1846-10-23
Jfølge Pro lama af Dags Dato, som vil vorde læst ved vedkommende Retter, indkaldes herved med 12 Ugers Varsel Alle og Enhver, som maatte have nogen Fordring i Boet efter den heri Byen afdøde Enkemadame Cathrine Marie Gjedberg fød Waltersdorff og forhen afdøde Mand Høker Jens Sørensen Giedberg til for undertegnede Executores Testamenti at anmelde og beviisliggjøre deres havende Krav. Colding den 15. October 1846. Estrup, Dahl, Justitsraad, Borgemester, Procurator. Ridder af Dannebrog.
Ribe Stifts Adresseaviser, 1846-10-23
Ved Proclama, som læses inden vedkommende Retter, ere Alle og Enhver, som maatte have Noget at fordre i Boet efter Rasmus Jensens Enke Severine Thomasdatter af Høirup Mark i Leirskov Sogn, indkaldte med tolv Ugers Varsel til inden saadan Tids Forløb under Fordringernes Fortabelse for undertegnede Skifteforvalter i Boet at anmelde og beviisliggjøre deres havende Krav. Ligeledes ere den Afdødes Arvinger ved samme Proclama indkaldte med Aar og Dags Varsel til at legitimere deres Arveret og iagttage deres Tarv under Boets Behandling; hvilket herved endvidere bekjendtgjøres med bemærkning, at Rasmus Jensen, der tidligere har været Øltapper i Kjøbenhavn, i Aaret 1844 er afgaaet ved Døden som Husmand i Borup Bye, Toulov Sogn, Veile Amt. Herredscontoiret i Kolding den 14. October 1846. C. W. Qvistgaard. Jacob Peter Münster, Kongelige Majestæts virkelige Cancelliraad, Herredsfoged og Herredsskriver i Gjording Malt Herreder.
Ribe Stifts Adresseaviser, 1846-10-23
Gjørvitterligt: at ifølge erhvervet allernaadigst Bevilling af 17. Februari dette Aar, indstevnes herved Jhændehaveren af en af Gaardmand Anders Christian Jensen i Malthek Bye, Malt Sogn og Herred, til hans Stedfader Jens Nielsen sammesteds for et Beløb 100 Rbd. rede Sølv, under 4. Marts 1826 udstædt og den 5. Mar samme Aar ved Gjording Malt Herreders Ret læst Obligation, hvorved er givet anden Prioritet næstefter Aftægt til Debitors Forældre i den Debitor tilhørende Gaard i Malthek Bye af gammelt Hartkorn 2 Tdr. 3 Skpr. 1 Fkr. 1 trefjerded. Alb.,med Sæd og Avl samt Besætning Ind- og Udboe som han eier eller eiendes vorder intet undtaget, og hvilken Obligation er forkommen uden at være indfriet, til med Aar og Dags Varsel at møde inden Gjording Malt Herreders Ret paa Raadstuen i Holsted den første ordinaire Retsdag i Februari Maaned 1818 for der og da Dokumenter at see irettelagte, og til at fremkomme med den ommeldte Obligation samt sin lovlige Adkomst dertil at beviisliggjøre, da saafremt Jngen dermed skulde melde sig, paa Obligationen vil blive erhverve Mortification, saa at den af Pantebogen udslettes alt efter nærmere Paastand og Jrettesættelse.
Ribe Stifts Adresseaviser, 1846-10-23
Forelæggelse og Landag er hævet ved Forordningen f 3. Juni 1796. Under min Underskrift og Embedssegl. Gjording Malt Herreders Contoir paa Endrupholm, den 2. October 1846. J. P. Münster. (L. S.)
Ribe Stifts Adresseaviser, 1846-10-26
Ribe Stifts-Avis og Avertissements-Tidende. Udgivet af Chr. sal. Hyphoff, redigeret af E. Hyphoff. Mandagen den 26. October. No 126.
Ribe Stifts Adresseaviser, 1846-10-26
Indenlandske Efterretninger. J den senere Tid gik Rygtet, at der paa den kgl. Fødselstiftelse i Kjøbenhavn herskede en dødelig Sygdom, saa at der endog i een Nat døde ikke mindre end tre Barselkoner. At dette Rygte ikke har været ugrundet, seer man deraf, at Directionen for bemeldte Stiftelse nu har bekjendtgjort, at man har fundet det hensigtsmæssigt at lade Stiftelsens Locale staae ledig i en Tid for at Værelserne kunne blive udluftede og rensede. Man vil imidlertid yde de Fødende Pengeunderstøttelse i deres Hjem eller paa dem fra Stiftelsen anviste Steder i Byen. Ligesom der er indrettet et interimistisk Locale for Barselkvinder paa Almindelig Hospital. – En lignende ondartet Sygdom viste sig, som bekjendt, til sin Tid i Fødselstiftelsens ældre Locale, hvorfor man maatte anskaffe et nyt, der ikke har været brugt længere end i et Aar, da Sygdommen nu atter viser sig. "Skandinavisk Folkekalender, vil paa Grund af indtrufne Forhindringer ikke udgaae i Aar, hvorimod Forlæggeren agter om muligt at fortsætte samme næste Aar.
Ribe Stifts Adresseaviser, 1846-10-26
Jnden Jul vil der udkomme et Bind Prædikener af Professor Dr. Martensen.
Ribe Stifts Adresseaviser, 1846-10-26
Fra Oldenborg anmeldes der en tydsk Udgave af Ridder H. C. Andersens samlede Værker i 25 Bind.
Ribe Stifts Adresseaviser, 1846-10-26
Om den exploderende Bomuld har Berl. Tid. fra Capt. Hoffmann ved den militaire Høiskole modtaget Følgende: Hvad der hidtil er bleven offentliggjort om Tilberedningen og Virkningen af den exploderende Bomuld har jeg fulgt med særdeles Jnteresse og efterhaanden selv forsøgt. Det er imidlertid først ved at gjøre en lille Tilsætning til Dr. Knops Methode, at det er lykkedes mig at frembringe et Præparat, der har tilfredsstillet mig. Efterat Bomulden, saaledes som Dr. Knop foreskriver, er behandlet med en Blanding af lige Vægidele engelsk Svovlsyre og rygende Salpetersyre, og tilstrækkeligen er udvasket ved Vand, samt dette vel udpresset, saa bringer jeg endnu Bomulden i en Opløsning af 1 Deel Salpeter og 10 Vand, trykker den derefter af i Haanden, oppiller og tørrer den. Den saaledes præparede Bomuld har jeg fundet at være i høi Grad virksom. Den af brænder overordentlig livligt med en smuk blaahvid Flamme og med tilsyneladende stærk Varme-Udvikling. 1 Gran af dette Præparat, lagt paa en Ambolt, exploderer ved et rask Hammerslag med et bedøvende Knald En Riffelkugle, udskudt med en Ladning af omtrent 4 Gran af denne Bomuld, gik igjennem et Brædt og en Dør, tilsammen over 2 Tommer tyk, hvorefter Kuglen endnu havde Kraft nok til at trænge ind i en anden Dør, 8 Alen bag den første. Efter Skuddet befandtes Løbet fuldkommen reent indvendig, og paa den brugte Forladning var ikke det mindste Spor af Forbrænding at opdage. - Den efter Otto's og Knops Methoder tilberedte Bomuld er oftere afbrændt for mig under Tørringen, hvilket ikke er mødt, naar Bomulden har været behandlet med Salpetervand. Paa Selvantændelse har jeg ikke havt noget Exempel. Hvorvidt iøvrigt dette mærkværdige Præparat er tilbøieligt til at optage Fugtighed af den omgivende Luft, er eet af de mange herhenhørende Forholde, jeg endnu ikke har havt Leilighed til fuldkomment at undersøge. - Det er neppe overflødigt at tilføie, at jeg allerede flere Gange har anvendt ovenbeskrevne Tilberedningsmaade og hver Gang med det samme Held.
Ribe Stifts Adresseaviser, 1846-10-26
Fra Kbhavn hedder det i Berl. Tid. Vi beklage, meget atter at maatte anmælde et driftigt Handelsfirmas Standsning med Betaling. Jsenkræmmer M.A. Heegaard & Sønner har nemlig overdraget Hr. Tscherning, Dohler og Procur. d'Auchamp - ifølge eholdt Bevilling – at tage Boet under Behandling som Opbudscommissarier. Vi tør forvente at Boets Affairer under disse Mænds Bestyrelse snart ville være bragt i Orden, saameget mere som det erfares, at Boets Activer i det Hele betydeligt, overstige dets Passiver.
Ribe Stifts Adresseaviser, 1846-10-26
Ved Flyttedagen i Tirsdags meldte sig hos Politiet 20 huusvilde Familier bestaaende af 87 Personer, der foreløbigen bleve indlagte paa Vartou Loft.